32004R1449
L 267/31
JURNALUL OFÍCIAL AL UNIUNII EUROPENE
REGULAMENTUL (CE) NR. 1449/2004 AL COMISIEI
din 13 august 2004
de modificare a Regulamentului (CEE) nr. 1609/88 în ceea ce privește termenul de intrare în stoc a untului vândut în conformitate cu regulamentele (CEE) nr. 3143/85 și (CE) nr. 2571/97
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 10,
întrucât:
(1)
În sensul articolului 1 din Regulamentul (CE) nr. 2571/97 al Comisiei din 15 decembrie 1997 privind vânzarea untului la preț redus și acordarea de ajutoare pentru smântâna, untul și untul concentrat utilizate la fabricarea de produse de patiserie, înghețată și alte produse alimentare (2), untul comercializat trebuie să fie introdus în stoc înainte de o dată care urma să fie stabilită.
(2)
Date fiind tendințele observate pe piața untului și stocurile disponibile, este necesar să se modifice data menționată la articolul 1 din Regulamentul (CEE) nr. 1609/88 al Comisiei (3) privind untul prevăzut de Regulamentul (CE) nr. 2571/97.
(3)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 1 din Regulamentul (CEE) nr. 1609/88, al doilea paragraf se înlocuiește cu textul următor:
„Untul prevăzut la articolul 1 alineatul (1) litera (a) din Regulamentul (CE) nr. 2571/97 trebuie să fie introdus în stoc înainte de 1 iunie 2002.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 august 2004.